Pofadder meer pof as pik | Nuus24
Pofadder meer pof as pik 2012-10-05 15:38
Kaapstad – Die berugte pofadder is dalk baie meer pof as pik.Volgens Graham Alexander, 'n professor by Wits, het die reptiele 'n slegte naam in Afrika omdat hulle glo alles pik wat op hulle trap, het die Cape Times berig.Tog glo hy vas dat baie mense al op pofadders getrap het sonder om dit te besef, omdat die pofadder nie sommer byt nie.Hy het sy teorie in 'n natuurreservaat buite Pretoria getoets. Hy het 'n radiosender aan die slang gesit en dit toe in die bos vrygelaat. Daarna het hy 'n rubberstewel aan 'n besemstok vasgemaak en na die slang gaan soek om sy geduld te toets."Ek het eers die stewel 5 cm van sy bek af neergesit om te kyk wat hy doen. Daarna het ek dit op sy rug gesit."Hy het vyf sekondes gewag vir die slang om te reageer, maar die slang het net in dieselfde posisie bly lê. Alexander het bygevoeg dat die slang wel na verskeie kere se uitlokking uiteindelik die stewel aangeval het, maar hy glo vas dat dit net 'n waarskuwing was.Alexander beweer dat die slang net sal byt as 'n laaste uitweg.– Volg Nuus24 op Twitter